CELEX: 
Language: et
Date: 2012-10-17 00:00:00
Title: 2012/596/EL: Euroopa Parlamendi otsus, 10. mai 2012 , Euroopa Politseiameti 2010. aasta eelarve täitmisele heakskiidu andmise kohta#Euroopa Parlamendi resolutsioon, 10. mai 2012 , tähelepanekutega, mis on Euroopa Politseiameti 2010. aasta eelarve täitmisele heakskiidu andmist käsitleva otsuse lahutamatu osa

17.10.2012   
            
            
               ET
            
            
               Euroopa Liidu Teataja
            
            
               L 286/276
            
         EUROOPA PARLAMENDI OTSUS,
   10. mai 2012,
   Euroopa Politseiameti 2010. aasta eelarve täitmisele heakskiidu andmise kohta
   (2012/596/EL)
   EUROOPA PARLAMENT,
   
               —
            
            
               võttes arvesse Euroopa Politseiameti 2010. aasta lõplikku raamatupidamise aastaaruannet,
            
         
               —
            
            
               võttes arvesse kontrollikoja aruannet Euroopa Politseiameti 2010. aasta raamatupidamise aastaaruande kohta koos ameti vastustega (1),
            
         
               —
            
            
               võttes arvesse nõukogu 21. veebruari 2012. aasta soovitust (06083/2012 – C7-0051/2012),
            
         
               —
            
            
               võttes arvesse Euroopa Liidu toimimise lepingu artiklit 319,
            
         
               —
            
            
               võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
            
         
               —
            
            
               võttes arvesse nõukogu 6. aprilli 2009. aasta otsust 2009/371/JSK (millega asutatakse Euroopa Politseiamet (Europol)), (3) eriti selle artiklit 43,
            
         
               —
            
            
               võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
            
         
               —
            
            
               võttes arvesse kodukorra artiklit 77 ja VI lisa,
            
         
               —
            
            
               võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0111/2012),
            
         
               1.
            
            
               annab heakskiidu Euroopa Politseiameti direktori tegevusele ameti 2010. aasta eelarve täitmisel;
            
         
               2.
            
            
               esitab oma tähelepanekud alltoodud resolutsioonis;
            
         
               3.
            
            
               teeb presidendile ülesandeks edastada käesolev otsus ja resolutsioon, mis on selle lahutamatu osa, Euroopa Politseiameti direktorile, nõukogule, komisjonile ja kontrollikojale ning korraldada nende avaldamine Euroopa Liidu Teatajas (L-seerias).
            
         
      
         
            President
         
         Martin SCHULZ
      
      
         
            Peasekretär
         
         Klaus WELLE
      
   
   
      (1)  ELT C 366, 15.12.2011, lk 179.
   
      (2)  EÜT L 248, 16.9.2002, lk 1.
   
      (3)  ELT L 121, 15.5.2009, lk 37.
   
      (4)  EÜT L 357, 31.12.2002, lk 72.
   
      EUROOPA PARLAMENDI RESOLUTSIOON,
      10. mai 2012,
      tähelepanekutega, mis on Euroopa Politseiameti 2010. aasta eelarve täitmisele heakskiidu andmist käsitleva otsuse lahutamatu osa
      EUROOPA PARLAMENT,
      
                  —
               
               
                  võttes arvesse Euroopa Politseiameti 2010. aasta lõplikku raamatupidamise aastaaruannet,
               
            
                  —
               
               
                  võttes arvesse kontrollikoja aruannet Euroopa Politseiameti 2010. aasta raamatupidamise aastaaruande kohta koos ameti vastustega (1),
               
            
                  —
               
               
                  võttes arvesse nõukogu 21. veebruari 2012. aasta soovitust (06083/2012 – C7-0051/2012),
               
            
                  —
               
               
                  võttes arvesse Euroopa Liidu toimimise lepingu artiklit 319,
               
            
                  —
               
               
                  võttes arvesse nõukogu 25. juuni 2002. aasta määrust (EÜ, Euratom) nr 1605/2002 (mis käsitleb Euroopa ühenduste üldeelarve suhtes kohaldatavat finantsmäärust), (2) eriti selle artiklit 185,
               
            
                  —
               
               
                  võttes arvesse nõukogu 6. aprilli 2009. aasta otsust 2009/371/JSK (millega asutatakse Euroopa Politseiamet (Europol)), (3) eriti selle artiklit 43,
               
            
                  —
               
               
                  võttes arvesse komisjoni 19. novembri 2002. aasta määrust (EÜ, Euratom) nr 2343/2002 (raamfinantsmääruse kohta asutustele, millele viidatakse Euroopa ühenduste üldeelarve suhtes kohaldatavat finantsmäärust käsitleva nõukogu määruse (EÜ, Euratom) nr 1605/2002 artiklis 185), (4) eriti selle artiklit 94,
               
            
                  —
               
               
                  võttes arvesse kodukorra artiklit 77 ja VI lisa,
               
            
                  —
               
               
                  võttes arvesse eelarvekontrollikomisjoni raportit ning kodanikuvabaduste, justiits- ja siseasjade komisjoni arvamust (A7-0111/2012),
               
            
                  A.
               
               
                  arvestades, et kontrollikoda märkis, et on leidnud piisavalt kinnitust 2010. aasta raamatupidamise aastaaruande usaldusväärsuse ja selle aluseks olevate tehingute seaduslikkuse ja korrektsuse kohta;
               
            
                  B.
               
               
                  arvestades, et ameti 2010. aasta eelarve oli kokku 92 800 000 eurot ja Euroopa Liidu osalus ameti 2010. aasta eelarves oli 79 724 150 eurot (5);
               
            
         Eelarve haldamine ja finantsjuhtimine
      
      
                  1.
               
               
                  taunib üle kantud assigneeringute suurt hulka võrrelduna kumuleerunud kulude väikese summaga; võtab teadmiseks ameti vastuse, et üle kantud assigneeringute hulk oli suur, kuna amet kolis uude peakorterisse; kiidab heaks ameti võetud lisameetmed ning kohustuse jälgida eelarve täitmist 2012. aastal iga kuu, keskendudes eelkõige ülekantavatele assigneeringutele.
               
            
                  2.
               
               
                  võtab ameti aasta tegevusaruande põhjal teadmiseks, et ameti 2010. aasta esialgne eelarve oli 80 100 000 eurot; märgib, et eelarvet muudeti ligi 12 700 000 euroga, mis pärines 2009. aastast 2010. aastasse üle kantud ja 2010. aasta eelarvesse lisatud assigneeringutest, komisjoni toetustest ja mõnest lisatulust; võtab teadmiseks ameti märkuse, et esialgset eelarvet muudeti eesmärgiga lihtsustada Euroopa Politseiameti muutmist ametiks;
               
            
                  3.
               
               
                  võtab ameti aasta tegevusaruande põhjal teadmiseks, et 2010. aasta lõpus oli ameti kulukohustuste üldine täitmismäär 98,3 % ja maksete täitmismäär 73,6 %;
               
            
                  4.
               
               
                  tunneb heameelt selle üle, et vastavalt eelarve täitmisele heakskiidu andmise eest vastutava institutsiooni nõudmisele avaldati 2010. aasta lõplik raamatupidamise aastaaruanne 17. veebruaril 2012 ameti veebisaidil; toonitab siiski, et 2010. aasta lõplik raamatupidamise aruanne oleks tulnud avaldada vahetult pärast selle vastuvõtmist 13. septembril 2011; palub seetõttu ametil edaspidi läbipaistvuse edendamise huvides nii teha;
               
            
         Assigneeringute ülekandmine
      
      
                  5.
               
               
                  kutsub ametit üles võtma viivitamata meetmeid, et vähendada ülekantud assigneeringute suurt hulka; võtab teadmiseks, et kontrollikoda märkis, et ülekantud assigneeringute summa oli 22 600 000 eurot, mis moodustab 25 % 2010. aasta eelarvest; märgib lisaks pettumusega, et ülekantud assigneeringute määr oli II jaotises („Halduskulud”) 49 % ja III jaotises („Tegevuskulud”) 59 %;
               
            
                  6.
               
               
                  märgib, et ülekantud summa (22 600 000 eurot) jaguneb järgmiselt:
                  
                              —
                           
                           
                              11 300 000 eurot – Europoli uue peakontoriga seotud kulud;
                           
                        
                              —
                           
                           
                              1 800 000 eurot kuulub 26. peatükki (Europoli käsitleva nõukogu otsuse artikli 58 lõige 4: Europoli varasema õigusraamistikuga seotud kohustused);
                           
                        
                              —
                           
                           
                              9 500 000 eurot – muud kulud;
                           
                        
            
                  7.
               
               
                  on seisukohal, et ülekantud assigneeringute suur hulk võrrelduna kumuleerunud kulude väikese summaga (2 900 000 eurot) on liiga suur ja vastuolus eelarve aastasuse põhimõttega;
               
            
                  8.
               
               
                  märgib siiski, et suur osa ülekantud assigneeringutest oli tingitud ameti kolimisest uude peakontorisse 2011. aastal, sest hoone valmis 2010. aastal plaanitust hiljem;
               
            
         Personal
      
      
                  9.
               
               
                  võtab ameti aasta tegevusaruande põhjal teadmiseks, et aasta lõpus oli täitmata ametikohtade määr 4,5 % prognoositud 2,5 % asemel;
               
            
                  10.
               
               
                  palub ametil vastu võtta personalieeskirjade rakenduseeskirjad (ja seotud sise-eeskirjad) ning töötada välja õppe- ja arenguraamistik;
               
            
         Tulemused
      
      
                  11.
               
               
                  tunneb heameelt selle üle, et ameti iga-aastane tööprogramm on kooskõlas 2010.–2014. aasta strateegiaga ning sisaldab aasta iga eesmärgi kohta tulemusnäitajaid, kriitilisi riske ja eraldatud vahendeid;
               
            
                  12.
               
               
                  palub ametil siiski lisada tööprogrammi kavandatud hanketegevuse ülevaadet käsitleva teabe, mis oleks rahastamisotsus, nagu nõutakse raamfinantsmääruse rakendussätetes;
               
            
                  13.
               
               
                  palub ametil samuti viia lõpule organisatsiooni ülesande kirjelduse muutmine osakondade ja üksuste rollide ja eesmärkide lühikeseks kirjelduseks;
               
            
                  14.
               
               
                  märgib ameti aasta tegevusaruande põhjal, et õiguskaitseasutusi ühendav teabeplatvorm SIENA 2.0 läks edukalt käima 22. oktoobril 2010 ning 2010. aasta lõpuks oli SIENAga ühinenud 21 liikmesriiki ja lisaks kaheksa liikmesriikide kriminaaltulu jälitamise talitust;
               
            
                  15.
               
               
                  märgib lisaks ameti aasta tegevusaruande põhjal, et 31. detsembri 2010. aasta seisuga on 2010. aasta tööprogrammi hinnangu põhjal toimunud väga suur edasiminek tööprogrammi 14 eesmärgi (82 %) ja suur edasiminek ülejäänud kolme eesmärgi (18 %) saavutamisel;
               
            
                  16.
               
               
                  märgib samuti, et haldusnõukogu võttis 2010. aastal vastu ameti 2010.–2014. aasta strateegia ja strateegia rakendamise kava;
               
            
                  17.
               
               
                  soovitab ametil läbipaistvuse suurendamise huvides esitada haldusnõukogu liikmete nimekiri, mis peaks sisaldama liikmete nimesid, majanduslike huvide deklaratsioone ja töö- ning haridusalast teavet sisaldavat elulookirjeldust; märgib rahuloluga, et teave ameti hanketegevuse kohta ja töövõtjate loetelu, kellega 2010. aastaks lepingud sõlmiti, on avaldatud ameti veebisaidil;
               
            
         Siseaudit
      
      
                  18.
               
               
                  võtab teadmiseks, et siseauditi talitus viis läbi sisekontrollistandardite rakendamise auditi, et hinnata nende rakendamise olukorda, eriti ülesande ja väärtuste, inimressursside, planeerimise ja riskijuhtimisprotsessi, operatsioonide ja kontrollitegevuse, teabe ja finantsaruandluse ning hindamise ja auditi valdkondades;
               
            
                  19.
               
               
                  märgib, et siseauditi talitus esitas viis väga tähtsat soovitust, mis käsitlevad järgmist:
                  
                              —
                           
                           
                              ülesannete eraldamine;
                           
                        
                              —
                           
                           
                              järelkontroll;
                           
                        
                              —
                           
                           
                              protsesside erandid;
                           
                        
                              —
                           
                           
                              tegevuse järjepidevuse kava;
                           
                        
                              —
                           
                           
                              tegevuse järjepidevus;
                           
                        kutsub ametit üles järgima kõiki siseauditi talituse soovitusi ja teavitama eelarve täitmisele heakskiidu andmise eest vastutavat institutsiooni võetud meetmetest;
               
            
                  20.
               
               
                  palub, arvestades Euroopa Politseikolledži ja Europoli omavahelist täiendavust ning võimalikku koostoimet, et komisjon koostaks tervikliku, kulusid ja tulusid hõlmava mõjuhinnangu nende kahe asutuse võimaliku ühendamise kohta ning esitaks selle 2013. aasta märtsiks;
               
            
                  21.
               
               
                  viitab eelarve täitmisele heakskiidu andmise otsusele lisatud muude horisontaalsete tähelepanekute osas oma 10. mai 2012. aasta resolutsioonile (6) asutuste tulemuste, finantsjuhtimise ja kontrolli kohta.
               
            
         (1)  ELT C 366, 15.12.2011, lk 179.
      
         (2)  EÜT L 248, 16.9.2002, lk 1.
      
         (3)  ELT L 121, 15.5.2009, lk 37.
      
         (4)  EÜT L 357, 31.12.2002, lk 72.
      
         (5)  ELT L 64, 12.3.2010, lk 1046.
      
         (6)  Vastuvõetud tekstid, P7_TA(2012)0164 (vt käesoleva Euroopa Liidu Teataja lk 388).